Konkursa „LVVA 2014.gada labākais vieglatlēts”

NOLIKUMS
1. Konkursa mērķis un uzdevums.

Popularizēt un attīstīt veterānu vieglatlētiku Latvijā. 

Radīt interesi sporta veterāniem regulāri trenēties un piedalīties sacensībās, kas reizē būtu arī veselīga dzīves veida popularizēšana.

2. Konkursa vērtējumā iekļauto sacensību 2014.gada kalendārs.
	Datums
	Sacensības
	Norises vieta

	01.06.
	Kokneses novada atklātās 5.sporta spēles vieglatlētikā veterāniem


	Koknese



	15.06.
	Valmieras atklātais čempionāts veterāniem
	Valmiera

	21.06.


	Līgu un Jāņu atklātais vieglatlētikas čempionāts senioriem
	Preiļi



	28. – 29.06.
	LSVS 51.sporta spēles vieglatlētikā veterāniem
	Jelgava

	16.08.
	Jēkabpils atklātais čempionāts vieglatlētikā veterāniem „Dzīvo sportam”
	Jēkabpils

	13. septembris
	 Latgales 2.atklātais čempionāts vieglatlētikā
	Višķi

	21.09.
	Vieglatlētikas metēju diena „Kokneses kauss 2014” veterāniem
	Koknese 


3. Konkursa dalībnieki.

Konkursā piedalās visi LVVA biedri, kuri ir nomaksājuši biedru naudu (EUR 7) par 2014.gadu. Maksājumam jābūt veiktam līdz 2014. gada 15. jūnijam.
Piesakoties sacensībām, dalībnieki apliecina, ka neiebilst sacensību laikā organizatoru uzņemto fotogrāfiju un video izmantošanai sacensību publiskajos materiālos.
4. Konkursa vadība.

Konkursu organizē un rezultātus apkopo LVVA valdes apstiprināta komisija piecu komisijas locekļu sastāvā.

5. Konkursa vērtēšana.

Konkursā noteiks godalgoto vietu ieguvējus sekojošās vieglatlētikas disciplīnu nominācijās:
dāmām: labākā sprintere, vidējo distanču skrējēja, garo distanču skrējēja, soļotāja, tāllēcēja, augstlēcēja, lodes grūdēja, šķēpa metēja, diska metēja;
kungiem: labākais sprinteris, vidējo distanču skrējējs, garo distanču skrējējs, soļotājs, tāllēcējs, augstlēcējs, trīssoļlēcējs, lodes grūdējs, šķēpa metējs, diska metējs.

Nominācijā „labākā sprintere” vērtēs labākos rezultātus 100 m vai 200 m.

Nominācijā „labākā vidējo distanču skrējēja” vērtēs labākos rezultātus 400 m vai 800 m.

Nominācijā „labākā garo distanču skrējēja” vērtēs labākos rezultātus 1500 m vai 3000 m.

Nominācijā „labākais sprinteris” vērtēs labākos rezultātus 100 m, 200 m vai 400m.

Nominācijā „labākais vidējo distanču skrējējs” vērtēs labākos rezultātus 800 m vai 1500 m.

Nominācijā „labākais garo distanču skrējējs” vērtēs labākos rezultātus  5000 m.

Konkursā vērtēs četru sacensību labākos rezultātus atsevišķās nominācijās.

Vienas dienas sacensībās vērtēs nominācijas labāko (IAAF punktu izteiksmē) disciplīnu. 

Divu dienu sacensībās tiks vērtēti divi nominācijas rezultāti.

Sacensībās, kurās nebūs elektroniskā laika fiksēšana (fotofiniša), tad ar rokas hronometru fiksētajiem rezultātiem 100m un 200m distancēs tiks pieskaitītas 0,24 sekundes, bet 400m skrējienā 0,14 sekundes.
 Reālie rezultāti mešanu disciplīnās tiks vērtēti pēc WMA koeficientiem, pārējās disciplīnās pēc Grubba koeficientiem. Iegūtos rezultātus salīdzina pēc IAAF punktu tabulām. Uzvarētājus katrā nominācijā noskaidro summējot iegūtos punktus četrās sacensībās              ( izņēmuma gadījumos arī trīs sacensībās).

6. Apbalvošana.

Apbalvošana notiks LVVA rīkotajā vasaras sezonas noslēguma un ziemas sezonas atklāšanas pasākumā Kuldīgā novembra mēnesī. Ar laureātu piemiņas kausiem apbalvoti tiks katras nominācijas 1. – 3.vietu ieguvēji dāmām un kungiem. Sacensību rezultāti un kopvērtējums būs apskatāms www.lvva.lv mājas lapas konkurss 2014 sadaļā.
